Jaakko Laurila (kansakouluntarkastaja)

Jaakko Vihtori Laurila (19. syyskuuta 1875 Lapua – 15. syyskuuta 1951) oli suomalainen kansakouluntarkastaja ja oppikirjojen tekijä.Aikalaiskirja 1934Wikiaineisto : Kuka kukin oli 1961 Jaakko Laurilan vanhemmat olivat maanviljelijä Aleksi Laurila ja Sanna Kaisa Fossi. Hän valmistui kansakoulunopettajaksi Jyväskylän seminaarista 1899 ja suoritti filsofian kandidaatin tutkintoa vastaavan yliopistotutkinnon 1913. Laurila opiskeli 1913 Leipzigin Lehrer Seminarissa ja hän teki opintomatkoja Skandinavian maihin 1908, Saksaan, Tanskaan ja Ruotsiin 1913 sekä Ruotsiin 1928. Laurila oli kansakoulunopettajana Ruoveden Tuuhoskylässä 1899–1901, Kannuksen kirkonkylässä 1901–1904 sekä Lapuan Haapakoskella 1904–1915. Hän toimi vt. kansakoulujen tarkastajana 1904–1916 ja oli kansakoulujen tarkastajana Mikkelissä 1916–1919, Forssassa 1919–1936 sekä Uudellamaalla 1936–1945. Laurila oli kouluhallituksen lisäjäsenenä 1917–1918 sekä vt. kouluneuvoksena 1921, 1933 ja 1935. Hän oli kansakoulujen opetussuunnitelmakomitean ja sotilaskasvatuskomitean jäsenenä ja käsityökomitean asiantuntijana. Laurila oli Forssan kauppalanvaltuuston jäsenenä 1923–1933 ja kirkolliskokouksen jäsenenä 1928, 1933 ja 1935. Jaakko Laurila oli naimisissa vuodesta 1905 Elli Maria Vihosen kanssa. Heidän poikansa oli kansakouluntarkastaja Jouko Jaakko Johannes Laurila (s. 1909).Kuka kukin on 1954 == Julkaisuja == * Poikien käsitöiden opetuksesta kansakouluissa. WSOY 1912 * Leikkikalupiirustuksia: etupäässä kansakoulujen käsityöopetusta varten. WSOY 1913 * Opettajat ja kenraali Mannerheimin lastensuojeluliitto. Helsinki 1921 * Uskonto ja tiede: ovatko ne toisilleen sovittamattomia vastakohtia?. Otava 1921 * Kansakouluasiain käsikirja: etupäässä maalaiskansakouluja varten. Otava 1923, 2. laajennettu painos 1926 * Liite Laurilan "Kansakouluasiain käsikirjaan". Otava 1924 * Sotilaan laskuoppi; tekijät August Alho ja Jaakko Laurila. Otava 1925 * Alakoulun laskuoppi; tekijät August Alho ja Jaakko Laurila. Otava 1925 * Kansakoulun laskuoppi; tekijät August Alho ja Jaakko Laurila. Otava 1925, 5. painos 1935, 6. painos 1938 ja uud. painokset nimellä Maalaiskansakoulun laskuoppi, 15. painos 1964 * Kaupunki-kansakoulun laskuoppi; tekijät August Alho ja Jaakko Laurila. Otava 1926 * Kansakoulun jatko-opetuksen laskuoppi 1, Yhteiskunnallinen vuorokurssi; tekijät August Alho ja Jaakko Laurila. Otava 1927 * Kansakoulun jatko-opetuksen laskuoppi 2, Yhteiskunnallinen vuorokurssi; tekijät August Alho ja Jaakko Laurila. Otava 1927 * Kansakoulun mittausoppi askarteluineen; tekijät August Alho ja Jaakko Laurila. Otava 1928 * Lyhyt kansakoulun mittausoppi askarteluineen; tekijät August Alho ja Jaakko Laurila. Otava 1928 * Jatko-opetuksen asioimiskirjoituksen opas; tekijät Jaakko Laurila, Ilkka Laurila. Maalaiskuntien liitto, Helsinki 1929 * Kansakoulun kotiseutuoppi: ohjeita opettajille kotiseutuopin opettamisessa; tekijät Jaakko Laurila, Iivari Leiviskä. Maalaiskuntien liitto, Helsinki 1929 * Laskuoppi: kaupunkikansakoulujen jatkoluokkia, liikeapulaiskouluja, alempia kauppakouluja y.m. varten; tekijät August Alho ja Jaakko Laurila. Otava 1929 * "Kansa koulun kustantaa, koulu kansan kasvattaa": esitelmä XXII yleisessä kansakoulukokouksessa Tampereella 12.6.1939. 1939 * Tarmo Hirsjärvi. Lounaishämäläisiä merkkimiehiä, IV, 2. Lounais-Hämeen kotiseutu ja museoyhdistys, Forssa 1947 * Könnin suku: sukuhistoria ja sukuluettelo; sukuhistorian kirjoittanut ja sukututkimuksen suorittanut Jaakko Laurila ; toimittanut ja sukutauluston laatinut Kosti Könni. Könnin suvun oltermannikunta, Vaasa 1949 == Suomennoksia == * Ernst v. Hesse-Wartegg : Amerika teollisuuden suurvalta: kuvauksia Yhdysvaltain teollisuudesta, kaupasta ja kulkuneuvoista. Emil Vainio, Helsinki 1909 == Lähteet == Luokka:Suomalaiset opettajat Luokka:Forssan kaupunginvaltuutetut Luokka:Vuonna 1875 syntyneet Luokka:Vuonna 1951 kuolleet